Ruuskari

Ruuskari (vene остров Родшер, soome Ruuskeri, rootsi Rödskär) on saar Soome lahes Suursaarest 17 km SWW. Saar on Venemaa koosseisus, Leningradi oblastis. Saar on kogu Venemaa läänepoolseim punkt, kui mitte arvestada eraldiasuvat Kaliningradi oblastit. Saarel on majakas ja mõned abihooned. Ajalugu Turku rahu kinnitamisega pärast Vene-Rootsi sõda (1741–1743) langes saar Vene Keisririigi alla. Aastal 1818 loodi saarele puidust majakas, mis ehitati uuesti kivist aastal 1886. Peale Soome iseseisvumist sai saar Viipuri lääni, Suursaare valla osaks. Aastal 1934 ehitati saare majakas taaskord ümber. Saarel elas sellel ajal vaid kaks inimest. Pärast Talvesõda vastavalt Moskva rahulepingule loovutati saar Nõukogude Liidule. Jätkusõja ajal, aastal 1942 vabastati saar kuid loovutati uuesti aasta 1944 septembris peale Moskva rahulepingu taastamist. Kuni aastani 1959. tunti saart Ruuskeri nime all. 31 Juuli, 1959, NLKP Leningradi oblastikomitee nimetas saare ümber venepäraseks Rodšeriks. Vaata ka Viiri saared Viited